CELEX: C2006/326/53
Language: el
Date: 2006-12-30 00:00:00
Title: Υπόθεση C-415/06: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 11 Οκτωβρίου 2006 — Stahlwerk Ergste Westig GmbH κατά Finanzamt Düsseldorf-Mettmann

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/26
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 11 Οκτωβρίου 2006 — Stahlwerk Ergste Westig GmbH κατά Finanzamt Düsseldorf-Mettmann
   (Υπόθεση C-415/06)
   (2006/C 326/53)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   
      Αναιρεσείουσα: Stahlwerk Ergste Westig GmbH
   
      Αναιρεσίβλητο: Finanzamt Düsseldorf-Mettmann
   Προδικαστικά ερωτήματα
   
               1.
            
            
               Συμβιβάζεται με τα άρθρα 56 και 58 της Συνθήκης περί ιδρύσεως της Ευρωπαϊκής Κοινότητας το γεγονός ότι μια γερμανική επιχείρηση που πραγματοποιεί εισοδήματα από εμπορικές ή βιομηχανικές δραστηριότητες δεν έχει το δικαίωμα να εκπίπτει, κατά τη βεβαίωση των κερδών της, τις ζημίες της από μόνιμη επιχειρηματική εγκατάσταση σε τρίτο κράτος (εν προκειμένω τις Ηνωμένες Πολιτείες της Αμερικής), επειδή τα αντίστοιχα εισοδήματα από την επιχειρηματική αυτή εγκατάσταση δεν υπόκεινται, σύμφωνα με την εφαρμοστέα στη συγκεκριμένη περίπτωση σύμβαση για την αποφυγή της διπλής φορολογίας, στον γερμανικό φόρο;
            
         
               2.
            
            
               Συμβιβάζεται με το κοινοτικό δίκαιο, αν ληφθεί υπόψη η επιφύλαξη την οποία προβλέπει το άρθρο 57, παράγραφος 1, πρώτο εδάφιο, της Συνθήκης για την ίδρυση της Ευρωπαϊκής Κοινότητας, η ρύθμιση που περιέχεται σε σύμβαση με το παραπάνω περιεχόμενο, αν οι κρίσιμες διατάξεις της σύμβασης για την αποφυγή της διπλής φορολογίας ίσχυαν μεν ήδη στις 31 Δεκεμβρίου 1993, αλλά η εξαίρεση των ζημιών από τη βάση επιβολής του φόρου, η οποία απέρρεε από τις παραπάνω διατάξεις, καταργήθηκε μέχρι το 1998 από το γερμανικό εσωτερικό δίκαιο;